  Туспуктэм: София Хохрякова 2023-тӥ арын вить толэзь ӵоже Удмуртиын егитъёс Пушкинской картая 125 сюрслэсь билетъёс басьтӥзы. Тужгес трос билет Глазовын (15 сюрслэсь трос) но Можгаын (12 сюрслэсь трос), озьы ик Шаркан, Алнаш но Можга ёросъёсын вузазы. Со сярысь элькун тӧролэн но кивалтэтлэн пресс-службазы ивортӥз. Ӵемгес элькунысь егит калык драмая ӟуч кун театре ветлӥз, ужъюрт Пушкинской картая 9 сюрс котыр билет вузаз. Озьы ик егитъёс ог 5 сюрс билетъёс кун филармоние но йӧскалык кун театре басьтӥзы. Тодэ вайытом, «Пушкинской карта» - лулчеберт югыдтонъя огъяросси программа, соин музее, театре, кинотеатре, адӟытонъёсы, филармоние но лулучеберет удысысь мукет ужъюртъёсы кун коньдон чотын ветлыны луэ. 5 сюрс манетэн картаез 14-22 аресъем егитъёс басьтыны быгато. 2022-тӥ арын Удмуртиысь егитъёс Пушкинской картая 148 сюрслэсь трос билетъёс басьтӥзы. Ватсалом, Удмуртиын «Музыка летом» фестиваль ортче, концертъёсты дунтэк учкыны яке Пушкинской картая билет басьтыны луэ. Тегъёс: Удмуртия Лулчеберет  